**Nastavni ZAVOD ZA JAVNO ZDRAVSTVO**

**PRIMORSKO-GORANSKE ŽUPANIJE**

**Odjel školske i sveučilišne medicine**

Upute za roditelje/skrbnike

**Termin pregleda** roditelj će dobiti putem škole ili školske ambulante.

**Ukoliko iz bilo kojeg razloga roditelj ne može dovesti dijete na pregled u dogovoreno terminu, isto treba javiti najmanje 2 dana prije termina**.

**Popis dokumentacije koju je potrebno dostaviti u ambulantu prije pregleda:**

1. ***Upitnik za roditelje*** koji ispunjava roditelj *(u prilogu)*
2. ***Izvod iz pedijatrijskog kartona***kojeg je ispunio odabrani liječnik *(u prilogu)*
3. **Fotokopije** medicinske dokumentacije ukoliko postoji (npr. nalazi logopeda i/ili psihologa, ortopeda, fizijatra, kardiologa, laboratorijski nalaz krve slike i urina ukoliko nije stariji od 1 g, Rješenje o tjelesnom oštećenju, mišljenje predškolske ustanove...)

*Nalaz doktora dentalne medicine (Zubna putovnica) i vađenje krvi provesti će se na jesen ukoliko to epidemiološka situaciju bude dozvoljavala.*

**Dokumentaciju dostaviti:**

* e-poštom najkasnije 3 dana prije termina pregleda ili iznimno donijeti na dan pregleda,
* ukoliko dokumentaciju nije moguće dostaviti e-poštom roditelj/skrbnik treba dogovoriti način dostave telefonskom konzultacijom s nadležnim timom školske medicine

**Na dan pregleda sa sobom obavezno donijeti:**

* zdravstvenu iskaznicu djeteta
* cijepni karton iz pedijatrijskog kartona
* iskaznicu imunizacije djeteta (cijepni kartončić)

***Napomena:***

S obzirom na specifičnu epidemiološku situaciju dijete na pregled dolazi u pratnji **jednog** roditelja/skrbnika. U prostore čekaonice se ne ulazi bez prethodne telefonske najave, zbog osiguranja socijalne distance. Telefonski broj će stajati na ulaznim vratima.

Pregledu treba pristupiti s maskom (poželjne i rukavice).